b'\n_START_ARTICLE_\nNanase Aikawa\n_START_SECTION_\nBiografia\n_START_PARAGRAPH_\nEls seus pares es divorciaren sent ella encara molt jove, el que sens dubte la duria a ser una miqueta rebel durant la seua adolesc\xc3\xa8ncia, \xc3\xa8poca en la qual es rumoreja que estigu\xc3\xa9 en una banda de xiques. Tamb\xc3\xa9 es conta que fou acorralada reiteradament en l\'institut, el que li faria detestar-lo i fins i tot tenir malsons, duent-la a abandonar-lo durant un any. Durant aquests anys particip\xc3\xa0 en diversos concursos de cant, passant desapercebuda en la majoria, fins que es trob\xc3\xa0 amb Tetsuro Oda, un fam\xc3\xb3s productor musical._NEWLINE_En novembre de 1995 Nanase Aikawa llan\xc3\xa7\xc3\xa0 el seu senzill debut sota la producci\xc3\xb3 de Tetsuro Oda, titulat "Yumemiru Shoujo Ja Irarenai" baix el segell cutting edge, pertanyent a Avex. Red, el seu primer \xc3\xa0lbum llan\xc3\xa7at en 1996, que va vendre m\xc3\xa9s de dos milions de c\xc3\xb2pies en el seu primer mes. Aix\xc3\xad va assolir ser convidada per a actuar en el K\xc5\x8dhaku Uta Gassen, un concurs d\'Any Nou entre grups mascul\xc3\xad i femen\xc3\xad de cantants famosos patrocinat per la NHK._NEWLINE_El seu segon \xc3\xa0lbum, Paradox, va veure la llum en juliol de 1997, arribant a vendre 1,8 milions de c\xc3\xb2pies, coincidint amb la seua primera gira Live Emotion \'97 (20 concerts que van atraure a un total de 65000 fans, segons Avex). Crimson, el seu tercer disc, s\'editaria en 1998, juntament amb una altra gira de 40 concerts. En 1999 la seua aposta va ser un recopilatori d\'\xc3\xa8xits que titul\xc3\xa0 I.D., que tamb\xc3\xa9 debut\xc3\xa0 en el nombre unisc de la llista de rock, com feren els tres \xc3\xa0lbums anteriors. En aquest \xc3\xa0lbum tamb\xc3\xa9 apareixia una can\xc3\xa7\xc3\xb3 in\xc3\xa8dita, Lovin\' you, que fou editada com senzill i va tenir un gran \xc3\xa8xit. En el 2000 sorgiria un nou \xc3\xa0lbum, Foxtrot, on la seua m\xc3\xbasica abastaria nous horitzons acostant-se al jazz en can\xc3\xa7ons com China Rose, si b\xc3\xa9 la resta del llarg \xc3\xa9s fidel al seu rock. En 2001 Nanase va sorprendre els seus fan\xc3\xa0tics primer amb el seu \xc3\xa0lbum, Purana, on col\xc2\xb7labora amb un nou productor, Tomoyasu Hotei, i que li duria a la seua primera actuaci\xc3\xb3 en l\'estranger (Taiwan), i un mini-\xc3\xa0lbum de belades, The Last Quarter, que va gravar durant el seu embar\xc3\xa0s._NEWLINE_El 9 de novembre de 2005 va editar un \xc3\xa0lbum pel seu des\xc3\xa8 aniversari en el m\xc3\xb3n de la m\xc3\xbasica, titulat R.U.O.K.?!, en el qual col\xc2\xb7labora amb m\xc3\xbasics tan coneguts com Marty Friedman (que formara part de Megadeth) o Pata (que va pert\xc3\xa0nyer al grup X Japan)._NEWLINE_Nanase tamb\xc3\xa9 ha escrit diversos llibres, alguns de car\xc3\xa0cter infantil (un parell de contes sobre les aventures d\'una balena), altres sobre cromoterapia, a part de treballs com a actriu com la seua interpretaci\xc3\xb3 al personatge secundari Eriko Okada en la s\xc3\xa8rie de televisi\xc3\xb3 japonesa 87%\xef\xbd\x9ewatashi no gonen seizon ritsu.'